b'\n_START_ARTICLE_\nOtit\xc4\x83\n_START_SECTION_\nOtita medie. Defini\xc8\x9bie \xc8\x99i simptome\n_START_PARAGRAPH_\nOtita medie reprezint\xc4\x83 un grup de boli inflamatorii ale urechii medii. Principalele dou\xc4\x83 tipuri sunt otit\xc4\x83 media acut\xc4\x83 (OMA) \xc8\x99i otit\xc4\x83 medie cu efuziune (OME). OMA este o infec\xc8\x9bie cu debut brusc, care de obicei se prezint\xc4\x83 cu dureri de urechi. \xc3\x8en cazul copiilor, aceasta poate rezulta ca acesta s\xc4\x83 trag\xc4\x83 de ureche, intensitate crescut\xc4\x83 a pl\xc3\xa2nsetelor \xc8\x99i tulbur\xc4\x83ri de somn. Sc\xc4\x83derea poftei de m\xc3\xa2ncare \xc8\x99i febra pot, de asemenea, fi prezente. OME de obicei nu este asociat\xc4\x83 cu simptome. Ocazional este descris\xc4\x83 o senza\xc8\x9bie de umplere. Este definit\xc4\x83 ca prezen\xc8\x9ba unui lichid ce nu este infec\xc8\x9bios \xc3\xaen urechea mijlocie timp de mai mult de trei luni. Otita medie cronic\xc4\x83 purulent\xc4\x83 (OMCP) este o inflama\xc8\x9bie a urechii mijlocii ce dureaz\xc4\x83 mai mult de dou\xc4\x83 s\xc4\x83pt\xc4\x83m\xc3\xa2ni \xc8\x99i duce la episoade de scurgere din ureche. Poate fi o complica\xc8\x9bie a otitei medii acute. Durerea este rareori prezent\xc4\x83. Toate trei pot fi asociate cu pierderea auzului. Pierderea auzului \xc3\xaen cazul OME, din cauza naturii sale cronice, ar putea afecta abilitatea copilului de a \xc3\xaenv\xc4\x83\xc8\x9ba.\n_START_SECTION_\nCauze \xc8\x99i diagnostic\n_START_PARAGRAPH_\nCauza OMA este legat\xc4\x83 de anatomia din copil\xc4\x83rie \xc8\x99i func\xc8\x9bia imunitar\xc4\x83. Pot fi implicate bacterii sau virusuri. Factorii de risc includ: expunerea la fum, utilizarea suzetelor \xc8\x99i participarea la gr\xc4\x83dini\xc8\x9b\xc4\x83. Apare mai des la persoanele care sunt nativi americani sau la cele ce au sindromul Down. OME apare frecvent ca urmare a OMA dar, de asemenea, poate fi legat\xc4\x83 de infec\xc8\x9bii virale ale tractului respirator superior, iritan\xc8\x9bi precum fumul sau alergii. Vizualizarea timpanului este important\xc4\x83 pentru o diagnosticare corect\xc4\x83. Semnele OMA includ bombarea sau lipsa mi\xc8\x99c\xc4\x83rii membranei timpanului la o adiere de aer. Noi scurgeri ce nu au leg\xc4\x83tur\xc4\x83 cu otita extern\xc4\x83 indic\xc4\x83, de asemenea, diagnosticul.\n_START_SECTION_\nPrevenire \xc8\x99i tratament\n_START_PARAGRAPH_\nUn num\xc4\x83r de m\xc4\x83suri scad riscul otitei medii, acestea incluz\xc3\xa2nd: pneumococic \xc8\x99i vaccinarea influenza, al\xc4\x83ptarea la s\xc3\xa2n exclusiv \xc3\xaen primele \xc8\x99ase luni de via\xc8\x9b\xc4\x83 \xc8\x99i evitarea fumului de tutun. La acele persoane care prezint\xc4\x83 otit\xc4\x83 medie cu efuziune antibioticele, \xc3\xaen general, nu gr\xc4\x83besc vindecarea. Utilizarea medicamentelor pentru durere pentru OMA este important\xc4\x83. Acestea pot include: paracetamolul (acetaminofenul), ibuprofenul, benzocaina pic\xc4\x83turile de urechi sau opioidele. \xc3\x8en OMA, antibioticele ar putea gr\xc4\x83bi recuperarea, dar pot avea efecte adverse. Antibioticele sunt adeseori recomandate la persoanele cu boli grave sau sub v\xc3\xa2rsta de doi ani. La persoanele cu boli mai pu\xc8\x9bin severe, acestea pot fi recomandate doar persoanelor ce nu prezint\xc4\x83 \xc3\xaembun\xc4\x83t\xc4\x83\xc8\x9biri ale st\xc4\x83rii de s\xc4\x83n\xc4\x83tate dup\xc4\x83 dou\xc4\x83 sau trei zile. Antibioticul ales ini\xc8\x9bial este, de obicei, amoxicilina. La persoanele cu infec\xc8\x9bii frecvente, tuburile de timpanostomie pot reduce frecven\xc8\x9ba.\n_START_SECTION_\nEpidemiologie\n_START_PARAGRAPH_\nLa nivel mondial, OMA afecteaz\xc4\x83 aproximativ 11% din popula\xc8\x9bie \xc3\xaen fiecare an (aproximativ 710\xc2\xa0 milioane de cazuri). Jum\xc4\x83tate dintre cazuri apar la copiii sub v\xc3\xa2rsta de cinci ani \xc8\x99i este mai comun\xc4\x83 la cei de sex masculin. Dintre cei infecta\xc8\x9bi, aproximativ 4,8% sau 31\xc2\xa0milioane dezvolt\xc4\x83 otita medie cronic\xc4\x83 purulent\xc4\x83. \xc3\x8enaintea v\xc3\xa2rstei de zece ani, OME afecteaz\xc4\x83 aproximativ 80% dintre copii, la un moment sau altul. Otita medie a dus la 2.400 de decese \xc3\xaen 2013 \xe2\x80\x93 sc\xc4\x83z\xc3\xa2nd de la 4.900 de decese \xc3\xaen 1990.'